La creatividá de TikTok al serviciu de la igualdá y contra la violencia de xéneru n’Ayer
#000001
El Conceyu d’Ayer pon en marcha’l certame “Ayer pola igualdá y contra la violencia de xéneru”, qu’anima a la so ciudadanía a la creación de vídeos en TikTok
#000002
El Conceyu d’Ayer presenta “Ayer pola igualdá y contra la violencia de xéneru”, certame que, alredor del hashtag #Allercontralaviolenciadegénero, va arrexuntar vídeos na rede social TikTok pa concenciar y lluchar pola igualdá y contra la violencia de xéneru.
#000003
La temática del certame va ser tolo que concierne a la llucha pola igualdá y contra la violencia de xéneru: denuncia de relaciones tóxiques y de violencia física o sicolóxica, oposición al machismu, detección de micromachismos, etcétera. La duración másima de los vídeos va ser de 60 segundos y pueden utilizase toles posibilidaes creatives qu’apurre la mesma rede social TikTok. Pa poder concursar va ser necesario que la persona participante viva, estudie, trabaye o naciere nesti conceyu asturianu y va poder unviar tantes pieces audiovisuales como deseye.
#000005
L’oxetivu d’esta convocatoria ye l’estímulu de la capacidá creativa de la ciudadanía del conceyu al empar que se potencia la reflexón y la concienciación pola diversidá sesual y de xéneru. Pa ello escoyóse la plataforma TikTok pola so alta penetración nos estratos más nuevos de la sociedá y pola facilidá de creación audiovisual qu’apurre.
#000007
Este sitio emprega Akismet para reducir o spam. Aprende como se procesan os datos dos teus comentarios.
#000013